jkorsvik/nowiki_second_scrape_merged huggingface dataset:
Jonathan Soriano

Jonathan Soriano Casas (født 24. september 1985) er en spansk fotballspiller som fra 24. august 2020 er klubbløs.


== Karriere ==
Til tross for at Soriano spiller i Barça Atlètic, er han faktisk en del av erkerivalen RCD Espanyols juniorarkademi. Han gjorde sin debut for klubbens førstelag da han fremdeles spilte for reservelaget, i sesongen 2002/2003. Soriano ble værende i Espanyol fra 2001 til 2009, da han skiftet over til klubbens erkerival FC Barcelona. I løpet av denne tiden hadde han spilt 69 kamper for Espanyols reservelag, og funnet veien til nettmaskene 32 ganger. Før førstelaget fikk han prøve seg 43 ganger, hvor han scoret tre mål.
Før Soriano skiftet beite til FC Barcelona i 2009, var han imidlertid innom flere mindre klubber på lån. I 2006 fikk han blant annet 17 opptredener for den andalucíanske klubben Almería, hvor det ble nettsus seks ganger. Året etter ble han lånt ut til Polo Ejido. Her spilte han 12 kamper, og scoret to mål. I begynnelsen av 2009, før han senere det samme året skiftet beite til FC Barcelona, fikk han prøve seg i Albacete. Hos de hvite ble det 11 opptredener og totalt ett mål.
I slutten av juli 2009 ble det altså en offisiell overgang fra Espanyol til den katalanske stormakten FC Barcelona, hvor han var ment som en forsterkning til klubbens reservelag, Barça Atlètic. Han gjorde sin debut for klubbens førstelag den 28. oktober 2009 mot Cultural Leonesa.


== Referanser ==


== Eksterne lenker ==
(en) Jonathan Soriano – FIFA 
(en) Jonathan Soriano – Transfermarkt 
(en) Jonathan Soriano – WorldFootball.net 
(en) Jonathan Soriano – FootballDatabase.eu 
(en) Jonathan Soriano – Soccerway 
(en) Jonathan Soriano – FBref 
(es) Jonathan Soriano – as.com
Christian Emil Krag-Juel-Vind-Frijs

Christian Emil Krag-Juel-Vind-Frijs (født 8. desember 1817 på Frijsenborg, død 12. oktober 1896 på Boller) var en dansk godseier, politiker og statsminister.
Krag-Juel-Vind-Frijs var landstingsmann fra 1858 til 1880 og stemte i 1863 for novemberforfatningen.Etter nederlaget i krigen i 1864 ble han leder av det nye partiet Nationale Godsejere, og det lyktes partiet å danne regjering i 1865, Regjeringen Frijs. Krag-Juel-Vind-Frijs var i tillegg til statsminister også utenriksminister i regjeringen.


== Utmerkelser ==
Krag-Juel-Vind-Frijs var ridder av Elefantordenen, mottok 
storkorset av Dannebrogordenen og Dannebrogordenens hederstegn.


== Referanser ==
Ragnhild Noer

Ragnhild Noer (født 28. desember 1959 i Oslo) er en norsk jurist og høyesterettsdommer.Noer gikk på Orkdal vidaregåande skole og tok juridisk embetseksamen i 1985. Hun var saksbehandler i Justis- og beredskapsdepartementets lovavdeling i to år fra 1985. Fra 1987 til 1989 var hun dommerfullmektig ved Lyngen sorenskriverembete. Høsten 1989 ble hun amanuensis ved Institutt for rettsvitenskap ved Universitetet i Tromsø. Fra 1990 til 1991 jobbet hun som programsekretær ved NRK Troms. Fra 1991 til 2005 jobbet hun for Regjeringsadvokaten, hvor hun fra 1994 også fikk møterett for Høyesterett. Hun hadde permisjon fra Regjeringsadvokatembetet i perioden 1997 til 1998 for å arbeide som sekretær for Barnefordelingsprosessutvalet. I perioden 2001 til 2002 var hun seniorrådgiver i Miljøverndepartementet. Fra høsten 2005 og frem til hun ble utnevnt til høyesterettsdommer i 2010 var hun lagdommer ved Borgarting lagmannsrett.Hun har vært redaktør for oppslagsverket Prosessnøkkelen, som har kommet i ti utgaver siden 1984. 
Noer har hatt medlemskap og aktive verv i Natur og Ungdom og Naturvernforbundet, og vært medlem av styringskomiteene i miljøorganisasjonene WCEL og GJIE. Hun deltok i Alta-aksjonen og fikk et forelegg som ble sonet i fengsel.


== Litteratur ==
Ragnar Eldøy, Magnus Hellesylt og Ragnhild Noer Prosessnøkkelen 10. utgave 2010 ISBN 978-82-15-01655-9
Prosessnøkkelen 6. utgave (tilgjengelig på nett via NB digital)
(no) Publikasjoner av Ragnhild Noer i BIBSYS


== Referanser ==
Neican

Neican (kinesisk: 内参, forkortet fra neibu cankao ziliao (参考资料), ordrett «interne referanserapporter» eller «internt referansematerial») er interne rapporter med begrenset spredning beregnet for høyt rangerte embetsmenn og politikere i Folkerepublikken Kina.Ifølge kinesiske regelverk for massemediene, skal visse typer eller grader av nyheter ikke publiseres for almenheten, men forbeholdes intern rapportering. Dette omfatter alt som redaksjonen oppfatter som skadelig for det kinesiske kommunistiske partis eller regjeringens omdømme, en trussel mot sosial stabilitet og enhet, eller andre hendelser som  korrupsjon, sosial uro og større forretningssvindel. Neican-materialet skal holde lederskapet oppdatert om anliggender som anses som for sensitive til å bli rapportert i de vanlige massemedier. De er dermed ment å gi en mer realistisk og mindre sensurert versjon av begivenhetene enn massemediene. De kan ha likhetstrekk med undersøkende journalistikk, og forberedes av journalister som arbeider for offisielle partiorganer som nyhetstjenesten Xinhua eller Folkets Dagblad. Dette innebærer at en stor del av den informasjonsinnhentelse som foretas av kinesiske medier ikke meldes videre til almenheten, men bare i neicanform.Neicanenes popularitet har tiltatt sterkt ut over 2000-årene, med en stadig større leserskare. Noen neicaner på lavere nivå er blitt inntekstkilder for sine utgivere (som for eksempel ministerier), som forsøker å øke abonnenttallene.Neican er blitt kritisert for å være sene og ikke effektive. Ofte gir de informasjon som allerede er tilgjengelig på internet, skjønt ikke i kinesisk tradisjonell presse, som er underlagt sensur og der det råder en stor grad av selvsensur. De er også til tider preget av at de vil tekkes sine utgivere eller overordnede, slik at ubehagelige opplysninger nedtones eller utelates.Uttrykket neican benyttes også av noen om boklitteratur som ikke er i vanlig salg, men er tilgjengelig for dem med særlige tillatelser.


== Referanser ==
Antje Jackelén

Antje Jackelén (født 4. juni 1955 i Herdecke i Nordrhein-Westfalen i Vest-Tyskland) er en svensk teolog. Hun var luthersk erkebiskop av Uppsala og primas i Svenska kyrkan fra 2014 til 2022. Jackelén er den første kvinnelige erkebiskop i Svenska kyrkan.


== Liv og virke ==


=== Bakgrunn ===
Antje Jackelén er oppvokst i Nordrhein-Westfalen og familien tilhørte der den unerte landeskirken (det vil sia en sammenslutning av lutherske og reformerte kirker). Hun studerte teologi i Tübingen og Uppsala.


=== Prest ===
Hun ble presteviet av biskop Lars Carlzon i 1980. Senere tjenestegjorde hun som församlingspräst i Österhaninge, Tyresö og Gårdstånga församlingar, samt i Lunds domkyrkoförsamling. Hun ble teologie doktor ved Lunds universitet i 1999 med avhandlingen Zeit und Ewigkeit. 
Etter å ha arbeidet som europaansvarlig for The Religion and Science Course Program ved The Center for Theology and the Natural Sciences i Berkeley tiltrådte hun i 2001 tjenesten som disputert lærer (assistant professor) i systematisk teologi ved Lutheran School of Theology i Chicago. Fra 2003 var hun også direktør for Zygon Center for Religion and Science. Her arbeidet hun til at hun ble valgt til biskop i Lund.


=== Biskop, erkebiskop ===
Jackelén ble 17. oktober 2006 valgt  til biskop i Lunds stift. Bispevalget ble avgjort allerede i første valgomgang, da hun fikk over halvparten av stemmene. Det er første gang dette har hendt i Svenska kyrkan. Hun ble bispeviet i Uppsala domkirke den 15. april 2007 og hilst velkommen i Lund domkirke den 21. april. Jackelén tok ved valgspråket «Gud är större», hentet fra 1 Joh 3:18–20.
Den 15. oktober 2013 ble Jackelén valgt til erkebiskop i Svenska kyrkan med 55,9 % av stemmene. Hun ble dermed den første kvinne som er valgt til erkebiskop. Installasjonen fant sted 15. juni 2014 i Uppsala domkirke.Hun medvirket ved bryllupet mellom kronprinsesse Victoria og Daniel Westling i Stockholm den 19. juni 2010.


== Referanser ==


== Eksterne lenker ==
(en) Antje Jackelén – kategori av bilder, video eller lyd på Commons
Tondo (andre betydninger)

Tondo kan referere til:

Tondo er et av distriktene i Manila, hovedstaden på Filippinene.
Tondo (kunst) er et sirkelrundt maleri eller relieff.
Samyuttanikaya

Samyuttanikaya er en buddhistisk religiøs tekstsamling. Det er den tredje av fem samlinger (nikaya) innenfor Sutta pitaka, som er en av «de tre kurvene» i Tripitaka, Theravadabuddhismens kanon. Sutta pitaka er den av de tre kurvene som inneholder læreutsagn fra Buddha om buddhismens innhold.
Teksten består av et antall «sutta»-er (sutra), religiøse læresetninger. De ulike versjonene har ulikt antall suttaer. En engelsk oversettelse har 2889; andre anslag varierer så mye som fra 2904 til 7762. Teksten er organisert i fem hovedkapitler, vagga, og disse er videre inndelt i kapitler samyutta.
Utdrag fra teksten er oversatt til norsk og utgitt i samlingen Buddhas fortellinger (2001).


== Referanser ==
Lars-Göran Lönnermark

Lars-Göran Lönnermark (født 26. august 1939 i Örgryte) er en svensk biskop emeritus. 
Han var biskop i Skara mellom 1989 og 2004. I 1988 ble han utnevnt til hovpredikant i hovförsamlingen i Stockholm, og 1. april 2007 til överhovpredikant. Lars-Göran Lönnermark etterfulgte da överhovpredikant Henrik Svenungsson, biskop emeritus i Stockholm.
Lönnermark deltok ved bryllupet mellom kronprinsesse Victoria og Daniel Westling 19. juni 2010.Han deltok også i dåpen av prinsesse Estelle 22. mai 2012.
Majjhimanikaya

Majjhimanikaya er en buddhistisk religiøs tekstsamling. Det er den andre av fem samlinger (nikaya) innenfor Sutta pitaka, som er en av «de tre kurvene» i Tripitaka, Theravadabuddhismens kanon. Sutta pitaka er den av de tre kurvene som inneholder læreutsagn fra Buddha om buddhismens innhold.
Teksten består av 152 «sutta»'er (sutra), hovedsakelige dialoger mellom Buddha og hans disipler. Av disse suttaene kan nevnes den niende, Sammaditthi Sutta, om «Fullkommen forståelse» (et begrep fra den åttedelte veien; den tiende Satipatthana Sutta om meditasjon og rensing av sinnet; den 72., aggi-Vacchagotta Sutta, hvor nirvana sammenlignes med en ild; og den 118., Anapanasati Sutta, om pusteteknikk under meditasjon.
Utdrag fra teksten er oversatt til norsk og utgitt i samlingen Buddhas fortellinger, 2001 og i boken Oppmerksomhetstrening, kjernen i buddhistisk meditasjon av Nyanaponika Thera (Solum forlag, 1988).


== Referanser ==
Daniel Yeboah

Daniel Yeboah (født 13. november 1984 i Dabou) er en ivoriansk profesjonell fotballspiller som spiller for den ivorianske fotballklubben ASEC Mimosas. Han er målvakt, og er også en del av det ivorianske landslaget. Yeboah har spilt for flere andre klubber i sin karriere, blant annet SC Bastia og US Créteil-Lusitanos fra Frankrike. 
Han ble tatt ut til Fotball-VM 2010 i Sør-Afrika.


== Referanser ==


== Eksterne lenker ==
(en) Daniel Yeboah – FIFA 
(en) Daniel Yeboah – Transfermarkt 
(en) Daniel Yeboah – national-football-teams.com 
(en) Daniel Yeboah – WorldFootball.net 
(en) Daniel Yeboah – FootballDatabase.eu 
(en) Daniel Yeboah – Soccerway 
(en) Daniel Yeboah – FBref
Aristide Zogbo

Aristide Benoît Zogbo (født 30. desember 1981 i Abidjan) er en ivoriansk profesjonell fotballspiller som spiller for den israelske fotballklubben Maccabi Netanya. Han spiller keeper, og er også en del av det ivorianske landslaget. Hamidou har spilt for flere andre klubber i sin karriere, blant annet Issia Wazi og Ittihad El-Shorta.
Han ble tatt ut til Fotball-VM 2010 i Sør-Afrika.


== Referanser ==


== Eksterne lenker ==
(en) Aristide Zogbo – FIFA 
(en) Aristide Zogbo – Transfermarkt 
(en) Aristide Zogbo – national-football-teams.com 
(en) Aristide Zogbo – WorldFootball.net 
(en) Aristide Zogbo – FootballDatabase.eu 
(en) Aristide Zogbo – FBref
Benjamin Angoua

Benjamin Angoua (født 28. november 1986) er en ivoriansk fotballspiller som spiller for den greske klubben Levadiakos FC.
Han spiller forsvar, og er også en del av det ivorianske landslaget. Angoua har spilt for flere andre klubber i sin karriere, blant annet Budapest Honvéd FC og Africa Sports. 
Han ble tatt ut til Fotball-VM 2010 i Sør-Afrika.


== Referanser ==


== Eksterne lenker ==
(en) Benjamin Angoua – Olympedia 
(en) Benjamin Angoua – Sports-Reference (OL-resultater – arkivert) 
(en) Benjamin Angoua – FIFA 
(fr) Benjamin Angoua – Ligue de Football Professionnel 
(en) Benjamin Angoua – Major League Soccer 
(en) Benjamin Angoua – Transfermarkt 
(en) Benjamin Angoua – national-football-teams.com 
(en) Benjamin Angoua – WorldFootball.net 
(en) Benjamin Angoua – FootballDatabase.eu 
(en) Benjamin Angoua – Soccerway
Anguttaranikaya

Anguttaranikaya er en buddhistisk religiøs tekstsamling. Det er den fjerde av fem samlinger (nikaya) innenfor Sutta pitaka, som er en av «de tre kurvene» i Tripitaka, Theravadabuddhismens kanon. Sutta pitaka er den av de tre kurvene som inneholder læreutsagn fra Buddha om buddhismens innhold.
Anguttaranikaya inneholder flere tusen suttaer (sutra) fra Buddha og hans disipler, organisert i 11 avsnitt, etter hvor mange dhammagjenstander som det henvises til i hver sutta.
Utdrag fra teksten er oversatt til norsk og utgitt i samlingen Buddhas fortellinger, 2001.


== Referanser ==
Souleymane Bamba

Souleymane «Sol» Bamba (født 13. januar 1985) er en franskfødt ivoriansk fotballspiller som fra den 30. juni 2022 er klubbløs.
Han er også en del av det ivorianske landslaget.
Bamba har spilt for flere andre klubber i sin karriere, blant annet Paris Saint-Germain FC, Dunfermline Athletic FC, 
Hibernian FC og Trabzonspor.
Han ble tatt ut til Fotball-VM 2010 i Sør-Afrika.


== Referanser ==


== Eksterne lenker ==
(en) Souleymane Bamba – Olympedia 
(en) Souleymane Bamba – Sports-Reference (OL-resultater – arkivert) 
(en) Souleymane Bamba – FIFA 
(en) Souleymane Bamba – UEFA 
(fr) Souleymane Bamba – LÉquipe 
(en) Souleymane Bamba – Transfermarkt 
(en) Souleymane Bamba – national-football-teams.com 
(en) Souleymane Bamba – WorldFootball.net 
(en) Souleymane Bamba – Soccerbase.com 
(en) Souleymane Bamba – FootballDatabase.eu
Siaka Tiéné

Siaka Tiéné (født 22. februar 1982 i Abidjan) er en ivoriansk profesjonell fotballspiller som spilte sist for den franske fotballklubben Montpellier HSC. Han spiller forsvar, og er også en del av det ivorianske landslaget. Tiéné har spilt for flere andre klubber i sin karriere, blant annet Valenciennes FC, AS Saint-Étienne, Stade Reims og Paris Saint-Germain. 
Han ble tatt ut til Fotball-VM 2010 i Sør-Afrika.


== Eksterne lenker ==
(en) Siaka Tiéné – FIFA 
(fr) Siaka Tiéné – Ligue de Football Professionnel 
(fr) Siaka Tiéné – LÉquipe 
(en) Siaka Tiéné – Transfermarkt 
(en) Siaka Tiéné – national-football-teams.com 
(en) Siaka Tiéné – WorldFootball.net 
(en) Siaka Tiéné – Soccerbase.com 
(en) Siaka Tiéné – FootballDatabase.eu 
(de) Siaka Tiéné – fussballdaten.de 
(en) Siaka Tiéné – Soccerway
Guy Demel

Guy Demel (født 13. juni 1981 i Orsay i Frankrike) er en ivoriansk tidligere profesjonell fotballspiller. Han spilte i forsvar og var også en del av det ivorianske landslaget. Demel har spilt for flere andre klubber i sin karriere, blant annet Arsenal FC, Borussia Dortmund, Hamburger SV og West Ham United FC.
Han ble tatt ut til Fotball-VM 2010 i Sør-Afrika.


== Eksterne lenker ==
(de) Guy Demel – Munzinger Sportsarchiv 
(en) Guy Demel – FIFA 
(en) Guy Demel – Transfermarkt 
(en) Guy Demel – national-football-teams.com 
(en) Guy Demel – WorldFootball.net 
(en) Guy Demel – Soccerbase.com 
(en) Guy Demel – FootballDatabase.eu 
(de) Guy Demel – fussballdaten.de 
(en) Guy Demel – Soccerway 
(en) Guy Demel – FBref
Jeg så ham som barn med det solrike øye

Jeg så ham som barn med det solrike øye er en dansk salme skrevet av prest og salmedikter Vilhelm Birkedal i 1858. Den har opprinnelig syv strofer.


== Publisert ==
Landstads salmebok som nummer 576 under «Åndelige sanger for hjemmet»
Sangboken (1962) som nummer 717 under kategorien «Ungdomssalmer»  med syv strofer
Norsk salmebok som nummer 334 under «utsagn»


== Innspillinger (i utvalg) ==
Olav Werner med Ragnar Danielsens ensemble. Arr.: Ragnar Danielsen. innspilt i juni 1967. Utgitt på LP-platen Jeg så ham som barn (Odeon SMOCN 1005)


== Referanser ==


== Eksterne lenker ==
Jeg så ham som barn med det solrike øye (Salmebloggen.no)
Scheidplatz undergrunnsstasjon

Scheidplatz er en undergrunnsstasjon på Münchens undergrunnsbanenettverk. Scheidplatz ligger på linjene U2 og U3
Scheidplatz som stasjonen ligger under er oppkalt etter Karl Friedrich Scheid.
Hohenzollernplatz undergrunnsstasjon (München)

Hohenzollernplatz er en undergrunnsstasjon på Münchens undergrunnsbanenettverk. Hohenzollernplatz ligger på U2-linjen.


== Referanser ==
Josephsplatz undergrunnsstasjon

Josephsplatz er en undergrunnsstasjon på Münchens undergrunnsbanenettverk. Josephsplatz ligger på U2-linjen.
Stasjonen ligger under plassen med samme navn som har navnet sitt fra domkirken St. Joseph.
Innsbrucker Ring undergrunnsstasjon

Innsbrucker Ring er en undergrunnsstasjon på Münchens undergrunnsbanenettverk. Innsbrucker Ring ligger på U2 og U5 linjene.
Stasjonen har navnet sitt fra ringveien Innsbrucker Ring.
Andreu Fontàs

Andreu Fontàs Prat (født 14. november 1989) er en spansk fotballspiller som spiller for den amerikanske klubben Sporting Kansas City.


== Karriere ==
Fontàs ble formet som fotballspiller i Club Deportiu Banyoles, hans lokale klubb. Etter elleve år i klubben ble han lånt ut til Girona FC i sesongen 2006/2007. Han var i hovedsak tiltenkt en rolle på reservelaget, men hans raske progresjon og imponerende opptredener førte til at han fikk sin debut for førstelaget forholdsvis tidlig.
Fontàs mottok raskt eksklusive tilbud fra klubber som Atlético Madrid og RCD Espanyol. Han valgte imidlertid å takke nei, og meldte i 2007 overgang til FC Barcelona, som var hans store drøm. Han begynte dermed i klubbens reservelag, Barça Atlètic.
Fontàs fikk sin debut for klubbens førstelag 31. august 2009, mot Sporting de Gijón på hjemmebane Camp Nou. Midtstopperen entret banen på bekostning av Gerard Piqué etter drøye 84 minutter.


== Referanser ==


== Eksterne lenker ==
(en) Andreu Fontàs – FIFA 
(en) Andreu Fontàs – UEFA 
(en) Andreu Fontàs – Major League Soccer 
(en) Andreu Fontàs – Transfermarkt 
(en) Andreu Fontàs – WorldFootball.net 
(en) Andreu Fontàs – Soccerbase.com 
(en) Andreu Fontàs – FootballDatabase.eu 
(en) Andreu Fontàs – Soccerway 
(en) Andreu Fontàs – FBref 
(es) Andreu Fontàs – as.com
Turnpike Lane undergrunnsstasjon

Turnpike Lane undergrunnsstasjon er en stasjon på Piccadilly-linjen i London. Den ligger i sone 3.
Stasjonen ble åpnet 19. september 1932. 

Arkitektonisk er stasjonen et godt bevart eksempel på modernistisk stil fra 1930-tallet. Stasjonens består av en stor mursteinsbyggning med to ventilasjonstårn. 


== Eksterne lenker ==
Turnpike Lane Underground Station Transport for London (Engelsk)
Jesus kär, var mig när

«Jesus kär, var mig när» er en svensk bønnesalme, skrevet av Lina Sandell-Berg i 1852. Den består av to korte strofer på en tysk 1800-talls melodi. Den bygges opp omkring motsatsparene dag-natt, glede-sorg. I begge versene fokuseres det på veien til målet: «Livets väg», «din stig». I vers 1 ber vi at Jesus skal være nær oss, i vers 2 at han skal holde oss nær seg.


== Publisert ==
Nr. 266 i Svensk söndagsskolsångbok 1908 under rubrikken «Morgon och afton»
Nr. 247 i Svensk söndagsskolsångbok 1929 under rubrikken «Morgon och afton»
Nr. 787 i Sionstoner 1935 under rubrikken «Avslutning och avsked»
Nr. 408 i Guds lov 1935 under rubrikken «Avslutning och avsked»
Nr. 520 i 1937 års psalmbok under rubrikken «Barn», og har der en annen melodi som dog aldri har slått igjennom
Nr. 613 i Frälsningsarméns sångbok 1968 under rubrikken «Barn Och Ungdom»
Nr. 184 i 1986 års psalmbok, 1986 års Cecilia-psalmbok, Psalmer och Sånger 1987, Sägertoner 1988 og Frälsningsarméns sångbok 1990 under rubrikken «Dagens och årets tider/Under dagen»
Nr. 579 i Lova Herren 1987 med tittelraden «Jesu kär, var mig när» under rubrikken «Guyds barn i bön och efterföljelse»
Nr. 272 i Sions sånger 1991 under rubrikken «Barn»


== Norske innspillinger (i utvalg) ==
Olav Werner med Ragnar Danielsens ensemble. Arr.: Ragnar Danielsen. Som «Jesus kjær, vær meg nær». Innspilt i juni 1967. Utgitt på LP-platen Jeg så ham som barn (Odeon SMOCN 1005)


== Referanser ==
Saphinaz Amal Naguib

Saphinaz-Amal Naguib (født 1947) er egyptolog og professor ved Institutt for kulturstudier og orientalske språk, Universitetet i Oslo. 
Hun har en mastergrad fra Universitetet i Kairo 1974, ble dr.philos. ved Universitetet i Bergen i 1989 og har siden 1996 vært professor ved Universitetet i Oslo, tidligere var hun førsteamanuensis samme sted. Hennes fagfelt er egyptisk mytologi, koptisk hagiografi og islamske kulturendringer.
Hun har blant annet utgitt Den egyptiske dødeboken, og tekster om livets vei (2001), Mosques in Norway. The Creation and Iconography of Sacred Space (2001) og The Intangible Heritage of the Mediterranean. Tradition, Adaptation and Innovation (2002), og artiklene «Survivals of Pharaonic Religious Practices in Contemporary Coptic Christianity» (2008) og «The aesthetics of otherness in museums of cultural history» (2004).


== Eksterne lenker ==
uio.no Personlig hjemmeside
(no) Publikasjoner av Saphinaz Amal Naguib i forskningsdokumentasjonssystemet CRIStin
(no) Publikasjoner av Saphinaz Amal Naguib i BIBSYS
Tradisjonalistisk konservatisme

Den tradisjonalistiske konservatismen, også kjent bare som tradisjonalismen, er en politisk filosofi som vektlegger naturrett, moralsk orden, tradisjoner, hierarki, landbruk, klassisisme og høykultur.   Mange tradisjonalister utenfor USA støtter monarkiet.
I sin moderne form utviklet den europeiske tradisjonalismen seg på 1700-tallet, spesielt blant motstandere av den franske revolusjon.  I USA ble tradisjonalismen imidlertid ikke en betydningsfull bevegelse før på midten av 1900-tallet, da en gruppe av intellektuelle, blant dem Russell Kirk, Richard Weaver og Robert Nisbet, samlet seg i motstand mot individualismen, liberalismen og moderniteten.
Flommen i Sør-Frankrike 2010

Flommen i Sør-Frankrike var en flom som spesielt rammet Var-departementet i Frankrike den 15. og 16. juni 2010. Store nedbørsmengder i Sør- Frankrike førte til alvorlige flommer i avdelingen av Var på kvelden av 15. juni 2010. I tillegg til generell flom var det også springflo. Meteorologer sier flommen er den verste i regionen siden 1827 med mer enn 400 mm nedbør på mindre enn 24 timer. Minst 25 mennesker omkom. De verst rammede kommunene var Les Arcs, Figanières, Roquebrune-sur-Argens, Trans-en-Provence og subprefecture av Draguignan.
Latinsk ritus

Den latinske ritus er den kristne ritus som brukes i størsteparten av Den katolske kirke, det vil si bare med unntak av de orientalske katolske kirker. Kirken som bruker den latinsk ritus er Den romersk-katolske kirke (i egentlig forstand; men merk at romersk-katolsk på norsk også brukes om hele Den katolske kirke), men omtales også som Den latinske kirke, Den romerske kirke eller, i historiske sammenhenger, som Vestkirken. Ritusen har sitt opphav i det oldkirkelige patriarkatet Roma. Paven, som er biskop av Roma, er overhodet for Den romersk-katolske kirke og fungerer som patriark for den latinske ritus. De aller fleste katolikker, nærmere bestemt 98,5 %, følger den latinske ritus; på verdensbasis utgjør dette over 1,1 milliarder mennesker. Dermed er den latinske ritus den mest brukte kristne ritusen.
Biskopen av Roma ble i oldkirken betegnet som Vestens patriark i motsetning til Østens patriarker i Konstantinopel, Antiokia, Alexandria og Jerusalem. Betegnelsene vestkirken og Vestens patriark er ikke lenger i offisiell bruk, siden den latinske ritus ikke lenger bare er begrenset til «Vesten» (i betydningen Vestromerriket eller «Aftenlandet»).
Strengt tatt består/bestod den latinske ritus av flere litt forskjellige liturgiske riter:

Den romerske ritus er per i dag nesten enerådende, og brukes gjerne synonymt med latinsk ritus.
Den ambrosianske ritus har sitt opphav i Milano erkebispedømme og er fremdeles i bruk i deler av Milanos kirkeprovins (Italia) og flere sogn i Lugano bispedømme (Sveits).
Den mozarabiske ritus brukes en sjelden gang i eller rundt Toledo erkebispedømme (Spania).
Den aquileianske ritus med utgangspunkt i patriarkatet Aquileia døde ut i løpet av middelalderen.
I tillegg kommer ordensliturgiene til enkelte ordener.